Alsungas rajons
Alsungas rajons bija Latvijas PSR administratīvi teritoriālā vienība. Izveidota 1949. gada 31. decembrī, apvienojot bijušā Ventspils apriņķa Ēdoles, Ziras un daļu Užavas pagastu teritorijas un Aizputes apriņķa Alšvangas, Gudenieku, Jūrkalnes, Sakas un Ulmales pagastu teritorijas. Rajona centrs bija Alsunga. Rajons no 1952. līdz 1953. gadam ietilpa Liepājas apgabalā. Rajons likvidēts 1956. gada 7. decembrī, tā teritoriju iekļaujot Aizputes, Kuldīgas un Ventspils rajonos.